Äänisignaalin tie studiosta radiovastaanottimeen. Kohdat - 'AM - Amplitude Modulation' - 'FM - Frequency Modulation' - ovat vaihtoehtoiset; joko/tai. SW-alueen lähetykset ovat amplitudimoduloituja (AM).
**LW-taajuusalue** (engl. *long wave*, LW), eli **Pitkäaaltotaajuusalue**, eli **pitkäaaltoalue** tai vain **pitkät aallot** on historiallinen yleisradiotoiminnan amplitudimoduloitujen (AM) lähetysten radiotaajuusalue, joka kattaa 50 % LF-taajuusalueesta (LF: 30-300 kHz).

* taajuusalue; 148,5 kHz–283,5 kHz (fi; -255 kHz)
* aallonpituus; 1 057–2 019 m
* kaistanleveys; 9 kHz (10 kHz)
* lähetystaajuudet; 153, 162, 171, …, 279 kHz (sivukaistat 4,5 kHz + 4,5 kHz (5,0+5,0))
* kanavien määrä; 15
* modulointitapa; amplitudimodulaatio (AM)
* käyttö; yleisradiotoiminta
* liikennemuoto; ääniradio

LW-alue on yleisradiotoiminnalle varattujen taajuusalueiden aläpäässä (**LW**, MW, SW, ULA (FM)). Pitkät aallot ovat ensimmäisiä radioaaltoja, joita on käytetty 1920-luvun alkupuolelta amplitudimoduloituna (AM) yleisradiotoiminnassa. Niiden jatkoksi ovat tulleet keskipitkät aallot (MW), lyhyet aallot (SW) ja toisen maailmansodan jälkeen ultralyhyet radioaallot eli ULA-taajuusalue, jossa lähetykset ovat taajuusmoduloituja (FM), josta syystä ULA-aluetta kutsutaankin usein FM-alueeksi. Vastaavasti amplitudimodulaation alueita (LW, MW, SW) kutsutaan toisinaan AM-alueeksi.

Kansainvälisen televiestintäliiton (ITU) radiotaajuusaluemäärityksessä amplitudimoduloituihin yleisradiolähetyksiin HF-taajuusalueella käytetään taajuusaluetta 148,5 kHz–283,5 kHz; LW-aluetta.

LW-alueen nykyisiä yleisradioasemia
-----------------------------------

* Radio România Antena Satelor  Romania, 153 kHz
* Télédiffusion de France  Ranska, pelkkä aikasignaali, 162 kHz
* The Mongolian National Broadcaster Mongolia, 164 kHz
* Radio Méditerranée Internationale Marokko, 171 kHz
* Ríkisútvarpið-1, Islanti, 189 kHz
* Ríkisútvarpið-2, Islanti, 189 kHz
* BBC Radio 4, Yhdistynyt kuningaskunta, 198 KHz
* The Mongolian National Broadcaster Mongolia, 209 kHz
* Radio Poland, Puola, 225 kHz
* The Mongolian National Broadcaster Mongolia, 227 kHz
* RTL, Ranska, 234 kHz
* DR P1, Tanska, 243 kHz
* Entreprise nationale de radiodiffusion sonore, Chaîne 3, Algeria, 252 kHz
* RTÉ Radio 1, Irlanti, 252 kHz
* Český rozhlas, Tšekinmaa, 270 kHz

LW-alue Suomessa
----------------

Suomessa pitkien aaltojen radiolähetysten voimakkain yleisradioasema oli Lahden radioasema ja sen ensimmäinen lähetyspaikka Lahden vanha radioasema Lahden Radiomäellä. Toinen 'pitkäaaltoasema' - joskaan ei LW-pitkäaaltoalueella (LW; 148,5 -283,5 kHz) - oli Oulu, joka lähetti LW-aluetta korkeammalla 433 kHz:n taajuudella. 433 kHz:ä jää LW- ja MW-alueiden välimaastoon, ollen osa laajempaa MF-taajuusaluetta (300-3000 kHz) kuten MW-aluekkin, LW-alueen ollessa puolestaan osa LF-aluetta (30-300 kHz).

Suomessa ei ole tällä hetkellä (v. 2021) LW-alueen yleisradiotoimintaa.

Radiovastaanotto
----------------

LW-alueen radiolähetyksiä voi vastaanottaa radiovastaanottimella, jossa on *LW-aluevalinta*. LW-alue löytynee suurimmasta osasta radiovastaanottimia. Myös autoradiovastaanottimista LW-valinta pääsääntöisesti löytyy.

LW-,  MW- ja SW-alueiden ('AM-alueiden') radiolähetyksillä on tyypillisesti pitkä kantama. Näin ollen ne voivat olla yleisradio-ohjelmien kaukokuuntelun, DX-kuuntelun, mielekäs kohde. 

Tavallisten radiovastaanottimien lisäksi LW-alueen radiolähetyksiä kuunnellaan myös amatööriradioiden lähetin-vastaanottimilla ja tavallista radiota herkemmillä liikennevastaanottimilla, kuten myös edullisilla 10–30 euron RTL-SDR-USB-sovittimilla Android-, Linux- ja Windows-käyttöjärjestelmällisillä tietokoneilla, tietokonetableteilla ja älypuhelimilla.

Katso myös
----------

* Digita Oy:n
* DX-kuuntelu
	+ Suomen DX-Liitto
* Lahden radioasema
* Lahden vanha radioasema
* Porin lyhytaaltoasema
* Radiola (yleisradioasema)
* Radion ja television historia Suomessa
* Radiolupa
* Suomen Radioyhdistys
* Yleisradio
	+ Radio Finland
	+ Rinnakkaisohjelma
	+ Yleisohjelma
	+ Yleisradiovero

Lähteet
-------

1. 1 2 3 4 5  
Laitinen, Mikko: [ Lyhyt-, keski- ja pitkäaaltotaajuus-
alueiden käyttö ääniyleisradiotoimintaan (verkkojulkaisu)] (PDF (255.4kt))  31.10.2005. Valtioneuvosto : Julkaisuarkisto Valto.  "...selvittää lyhytaalto- (SW), keskiaalto- (MW) ja pitkäaalto- (LW) 
taajuusalueiden käyttöön liittyvä..." Viitattu 9.10.2021.
2. 1 2 3 4 5 6 7 8  [ Broadcasting Assignment 
Plan GE75] International telecommunication union (ITU). Viitattu 10.10.2021.
3. ↑  (LM:n %-osuus LF:stä = (LM:n leveys)•100)÷LH:n leveys)
4. 1 2 3 4  Radiotaajuusmääräys 4 AA /2021M (PDF (2,41 Mt))  3.2.2021. Säädöskokoelma, Finlex.  "148.500 - 255.000 kHz
(106.500 kHz);
Yleisradioliikenne;
Ääniradio; (BC) TX;
9 kHz / 10 kHz;
Käyttö GE-75-suunnitelman mukaisesti.
Ei käyttöä Suomessa." Viitattu 10.10.2021.
5. ↑  ap = valonnopeus m/s / taajuus Hz
6. ↑  oh2op: Pitkien aaltojen radiohistoriaa (saksaksi) *Lahden Radioamatöörikerhon Keskustelufoorumi*.  13.12.2020. Viitattu 10.10.2021.

Aiheesta muualla
----------------

* 

* Wikikirjastossa on aihe: **Wikikirjasto: Radiotaajuuskirja**

Sähkömagneettinen säteily

**Sähkömagneettinen spektri:** gammasäteily • röntgensäteily • ultraviolettisäteily • valo • infrapunasäteily • alimillimetrisäteily • mikroaallot • radioaallot

---

**Radiotaajuusalueet**: THF • EHF • SHF • UHF • VHF • HF • MF • LF • VLF • ULF • SLF • ELF

---

**Valo**: violetti • sininen • syaani • vihreä • keltainen • oranssi • punainen

Radio

|  |  |
| --- | --- |
| ITU-radiotaajuusalueet | 
* ELF
* SLF
* ULF
* VLF
* LF
* MF
* HF
* VHF
* UHF
* SHF
* EHF
* THF

 |
| AM-alueet | 
* SW ('lyhyet aallot')
* MW ('keskipitkät aallot')
* LW ('pitkät aallot')

 |
| FM-alueet | 
* ULA (ultralyhyet aallot)

 |
| Modulaatiot | 
* Amplitudimodulaatio (AM)
* Taajuusmodulaatio (FM)

 |
| Muuta | 
* Aallonpituus
* DAB (digiradiotekn.)
* DRM (digiradiotekn.)
* Radioaalto
* Radiotaajuusalueet

 |